b'\n_START_ARTICLE_\nAvusrennen 1935\n_START_SECTION_\nPred dirko\n_START_PARAGRAPH_\nDolga dirka Avusrennen se je v prej\xc5\xa1nji sezoni 1934 na razmeroma enoli\xc4\x8dnem dirkali\xc5\xa1\xc4\x8du AVUS izkazala za nekoliko dolgo\xc4\x8dasno, mo\xc5\xa1tva pa so bila tudi zaskrbljena zaradi obrabe pnevmatik na tej zelo hitri stezi, zato je dirka potekala v obliki dveh preddirk in finala. Ker je dirka potekala pod pravili Formula Libre, so mnoga mo\xc5\xa1tva pripeljala dirkalnike prirejene za hitra dirkalni\xc5\xa1\xc4\x8da, Scuderia Ferrari pa dirkalnike Alfa Romeo Bi-motore. Prestra\xc5\xa1en zaradi izku\xc5\xa1nje na dirki za Veliko nagrado Tripolija, se je Hans Stuck raje odlo\xc4\x8dil za odprti dirkalnik. Hans Geier je dirkal s starej\xc5\xa1im dirkalnikom predelanim za kopenski hitrostni rekord, ki se ga je dalo odpreti le od zunaj. Scuderia Subalpina z dirkalniki Maserati 6C-34 ni mogla biti konkuren\xc4\x8dna na tem super hitrem dirkali\xc5\xa1\xc4\x8du._NEWLINE_Motociklisti\xc4\x8dni dirka\xc4\x8d Bernd Rosemeyer je po prepri\xc4\x8devanju \xc5\xa1portnega direktorja Auto Uniona Willyja Walba dobil dovoljenje za nastop na dirki, \xc4\x8deprav ni do tedaj nastopil \xc5\xa1e na nobeni avtomobilisti\xc4\x8dni dirki. Toda v svojem debiju se je na najhitrej\xc5\xa1em dirkali\xc5\xa1\xc4\x8du na svetu uvrstil v prvo \xc5\xa1tartno vrsto. Tako Mercedes-Benz kot Auto Union sta natopila s po \xc5\xa1tirimi dirka\xc4\x8di. Na treningu je bil najhitrej\xc5\xa1i Stuck s \xc4\x8dasom 4:31,3 (povpre\xc4\x8dna hitrost 260 km/h), drugi dirka\xc4\x8di pa so zmogli le Manfred von Brauchitsch in Achille Varzi 4:47, Rosemeyer pa 4:49. Na ravninah so dirkalniki Auto Uniona dosegli hitrost kar 326 km/h.\n_START_SECTION_\nPrva preddirka\n_START_PARAGRAPH_\nStuck je takoj po \xc5\xa1tartu prevzel vodsto, drugo mesto pa je dr\xc5\xbeal Rosemeyer. Stuck je takoj za\xc4\x8del be\xc5\xbeati svojemu maldemu mo\xc5\xa1tvenemu kolegu, ki ga je nato prehitel \xc5\xa1e Luigi Fagioli. Sledil jim je Tazio Nuvolari, ki pa je moral \xc5\xbee v drugem krogu po nove pnevmatike. Goffredo Zehender je v petem krogu odstopil z okvaro motorja. Kot so se mo\xc5\xa1tva bala, so se za\xc4\x8dele pojavljali te\xc5\xbeave s pnevmatikami. Hans Geier je moral na postanek v bokse zaradi predrte pnevmatike, Rosemeyerju pa se je zgodilo podobno a pri veliki hitrosti, tako da je komal \xc5\xa1e ustavil dirkalnik pred zidom, toda njegove dirke je bilo konec. Stuck je zmagal po vodstvu od \xc5\xa1tarta do cilja, Fagioli je kon\xc4\x8dal kot drugi, Ren\xc3\xa9 Dreyfus kot tretji v dirkalniku Guya Molla, ki je tu zmagal lani, Geier \xc4\x8detrti, ostali, tudi Nuvolari z dvema postankoma v boksih, pa se niso uvrstili v finale.\n_START_SECTION_\nDruga preddirka\n_START_PARAGRAPH_\nPo \xc5\xa1tartu so se za prvo mesto borili Rudolf Caracciola, Hermann zu Leiningen in Achille Varzi. Toda zu Leiningen je \xc5\xbee v drugem krogu odstopil z okvaro motorja, Caracciola in Varzi pa sta morala isto\xc4\x8dasno na postanek v bokse in odlo\xc4\x8dala je hitrost postanka. Mercedesovi mehaniki so bili hitrej\xc5\xa1i in Caracciola se je na stezo vrnil z lepo prednostjo pred Varzijem. Do konca sta ostala na prvih dveh mestih, tretji je bil von Brauchitsch, v finale pa se je s \xc4\x8detrtim mestom uvrstil \xc5\xa1e Louis Chiron, ki je moral zelo paziti na obrabo pnevmatik in goriva, toda zasostal je kar dve minuti in pol za zmagovalcem.\n_START_SECTION_\nFinale\n_START_PARAGRAPH_\nNajbolje je \xc5\xa1tartal Stuck, drugo mesto je dr\xc5\xbeal Varzi, oba pa sta za\xc4\x8dela be\xc5\xbeati Mercedesovim dirka\xc4\x8dem Fagioliju, Caraccioli in von Brauchitschu. Toda kmalu je Fagioli pospe\xc5\xa1il, prehitel Varzija in se pribli\xc5\xbeal vodilnemu Stucku, ki je vodil do trenutka, ko mu je pri hitrosti 290 km/h razneslo pnevmatiko in je komaj \xc5\xa1e re\xc5\xa1il dirkalnik pred tr\xc4\x8denjem. Podobno se je pripetilo tudi Varziju in von Brauchitschu, tako da so morali vsi dirka\xc4\x8di pri vrhu na postanek v bokse za menjavo pnevmatike razen Fagiolija._NEWLINE_Caracciola je \xc5\xbee v tretjem krogu odstopil z okvaro motorja, Geier pa v sedmem z okvaro uplinja\xc4\x8da. Tako je vodil Fagioli, sledila pa sta mu Varzi in Chiron, ki je ponovno zelo pazil na obrabo tako pnevmatik kot goriva svojega dirkalnika Alfa Romeo Bi-motore. Varzi se je \xc5\xbeelel pribli\xc5\xbeati vodilnemu Fagioliju, toda pretiraval je in moral na nov postanek v bokse za nove pnemvatike. Fagioli je tako osvojil svojo drugo zmago sezone, Varzi je uni\xc4\x8dil \xc5\xa1e en komplet pnevmatik, moral \xc5\xa1e na tretji postanek in padel na tretje mesto, drugo pa je tako osvojil Chiron. Le Fagioli in Dreyfus sta dirko odpeljala brez postankov, njune pnevmatike pa so bile popolnoma uni\xc4\x8dene.'